
Válság már a válság előtt – Az Európai Unió 2015 előtti menekültügyi rendszerének problémái

Kulcsszavak: EU; menekültpolitika; migráció
A dolgozat az Európai Unió menekültügyi rendszerének problémáit vizsgálja meg a 2015-
ös menekültügyi válság előtti évtizedben. A dolgozat a menedékkérőket illető jogok,
valamint a menedékkérőkkel szemben, hatósági szervek által tanúsított bánásmód közötti
ellentmondást tárja fel. Történetileg áttekinti a menedékkérők jogállását szabályozó
nemzetközi dokumentumok létrejöttének okait és körülményeit. A dolgozat az Egyesült
Nemzetek Szervezetének menekültügyi jogszabályai, valamint az Európai Unió
menekültügyi irányelvei alapján megvizsgálja a menekültstátusz jogi keretrendszerét, a
menedékkérők jogait, továbbá az őket fogadó országok jogi kötelezettségeit velük szemben.
A dolgozat elemzésében olyan, az Európai Unió tagállamai által már 2015 előtt alkalmazott
migrációpolitikai eljárásokkal foglalkozik, amik jogilag megkérdőjelezhetőnek minősültek. A
dolgozat külön tárgyalja a menedékjogi kérelmek elbírálási módját, a határ menti halálesetek
okait, a „területen kívüliség fikciójának” jelenségét, a menekülttáborokat, valamint a
kitoloncolás procedúráját. A dolgozat civil szervezetek beszámolói alapján azt találta, hogy
sokszor a fogadóországok jogi kiskapuk alkalmazásával megkerülték a menekültügyi
kötelességeiket. Ezáltal pedig a menedékkérőket megillető alapvető emberi jogok szenvedtek
csorbát. A dolgozat arra keresi a választ, hogy a gyakorlatban az Európai Unió tagállamai
miért nem tartották be az uniós menekültügyi irányelveket, valamint miért nem biztosították a
menedékkérőket megillető jogokat. A dolgozat amellett érvel, hogy a médiában a migrációról
kialakított hamis kép; a tagállamok nemzetállami érdekérvényesítése; valamint az nemzetközi
dokumentumok jogértelmezési nehézségei is állhattak a menekültügyi irányelvek és azok
gyakorlati alkalmazása közötti diszkrepancia mögött.



